  Виталий Пронин Грак ёросысь выль кенъёс26-тӥ апреле Грак ёросысь Пуклё гуртын тунсыко ужрад ортчиз - бырйизы устозэ выль кенэз.Вожвылъяськонэ пыриськизы удмурт кылын вераськись 18-30 аресъем бызем нылмуртъёс. Азьвыл ик котькудзы соос пӧлысь визитка дасяны но дорысьтызы пыжем перепеч вайыны кулэ вал. Со сяна, радъяськизы таӵе конкурсъёс: «Тодма крезьгурез» («Угадай мелодию» передача выллем ортчиз, но крезьгуръёсыз лэзьязы удмуртъёссэ гинэ), «Берыктон» (ӟуч кылъёсыз удмуртэ берыктӥзы), «Ӵыжы-выжыосы изьыны выдӥзы, нош мынам пыдъёсы эктыны потӥзы» (нуись ӵектӥз крезьгур, соя конкурсэ пыриськись ныл эктӥз), «Юалэ - вералом» (Ашальчи Окилэн творчествоезъя викторина), «Перепечъёсмы «ПЕРЕПЕЧКИНъёслэн» кадь ческыт пӧрмиллям» ( пыжем перепечъёслы реклама 3 частушкаен лэсьтоно вал), «Озьы но луылэ вал...» (семья улонысь кыӵе ке маскара учырез возьматон).Дунъёсьёс лыдэ басьтӥзы пыриськисьёслэсь вылтуссэс, визьзэс, творческой быгатонлыкъёссэс, асьсэды калык азьын возьыны быгатэмзэс.Устоез «Выль кен» луиз Пуклёысь Анжелика Городскова.Вожвылъяськонэз Грак ёросысь «Шунды» огазеяськон ортчытӥз. Ужрадэ вуылӥзы Ижысь эшъёссы но: Алина Антонова, Максим Матвеев, Алексей Софронов но Ольга Тронина.Туспуктӥз Алексей Медведев  Теги: Грак конкурс Шунды  